ประเทศกูมีเลือกตั้ง?
ไร้ปาฏิหาริย์ confirm ข่าวช็อกโลกอย่างเป็นทางการ,สโมสรเลสเตอร์ ซิตี้ ได้ออกแถลงการณ์ยืนยันว่า นายวิชัย ศรีวัฒนประภา เจ้าของทีมเลสเตอร์ ซิตี้ เป็นหนึ่งในผู้เสียชีวิตจากเหตุการณ์เฮลิคอปเตอร์ส่วนตัวประสบอุบัติเหตุตกที่ลานจอดรถใกล้สนามคิง เพาเวอร์ หลังเกมการแข่งขันฟุตบอลพรีเมียร์ลีกระหว่าง เลสเตอร์ ซิตี้ กับ เวสต์แฮม ยูไนเต็ด ที่สนามคิง เพาเวอร์ สเตเดียม เมืองเลสเตอร์ ประเทศอังกฤษ เมื่อคืนวันที่ 27 ต.ค.ตามเวลาท้องถิ่น,นับเป็นการสูญเสียคนไทยที่กลายเป็นคนดังระดับโลก,นำความเศร้าโศกให้วงการกีฬาฟุตบอลที่นายวิชัยเป็นที่รู้จักในฐานะผู้สร้างปาฏิหาริย์นำทีม จิ้งจอกสยาม จากม้านอกสายตา ขึ้นแท่นแชมป์ฟุตบอลพรีเมียร์ลีกแบบที่ไม่มีใครคาดคิด,ถือเป็นการสูญเสียบุคคลสำคัญของวงการฟุตบอลอังกฤษ,และนั่นยังหมายรวมถึงวงการธุรกิจและการเมืองของไทย ตามสถานะของนายวิชัย หัวหอกของกลุ่ม คิง เพาเวอร์ คือ ทุนใหญ่ ระดับท็อปเทนของประเทศ ณ ปัจจุบัน,โดยแรงสั่นสะเทือนการเมืองในระดับ 7 แมกนิจูด,ตามสายสัมพันธ์ของบอสใหญ่กลุ่ม คิง เพาเวอร์ ที่ต่อสายตรงกับบิ๊กท็อปบูต,คอนเนกชันระดับแนบแน่นกับนายเนวิน ชิดชอบ และ เสี่ยหนู นายอนุทิน ชาญวีรกูล แกนนำใหญ่ค่ายภูมิใจไทย และยังโยงใยไปถึงนักการเมืองน้อยใหญ่อีกหลายป้อมค่าย,สไตล์สปอร์ต ใจใหญ่ มือถึง พึ่งได้ หัวจ่ายแรงสูง,การจากไปอย่างกะทันหันของ เจ้าสัววิชัย ในห้วงสถานการณ์เข้าสู่ฤดูเลือกตั้ง,ปฏิเสธไม่ได้ ยังไงก็ต้องมีคนได้รับแรงสั่นสะเทือนแน่,และในจังหวะสถานการณ์ที่โดนข่าวช็อกโลกของเจ้าสัวคิง เพาเวอร์เบียดตกกรอบเป็นข่าวเล็กไปเลย กับฉากการประชุมใหญ่ของแชมป์เก่าพรรคเพื่อไทย,ไม่มีอะไรเซอร์ไพรส์ให้ตื่นตาตื่นใจอย่างที่ปั่นเกมการตลาด,ปล่อยชื่อนั้น แพลมชื่อนี้ เล่นข่าวตีกินกระแสมาหลายสัปดาห์ แต่ไปๆมาๆก็ต้องพึ่งบริการคนหน้าเดิมอย่าง,พล.ต.ท.วิโรจน์ เปาอินทร์ ยกระดับจากรักษาการหัวหน้าพรรค ขึ้นแท่นหัวหน้าพรรคอย่าง เต็มก้น เช่นเดียวกับ เสี่ยอ้วน นายภูมิธรรม เวชยชัย ที่ขยับขึ้นแท่นเลขาธิการพรรคแบบเต็มตัว,ขณะที่คนประกาศ ไม่กลัวยุบพรรค อย่าง เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุง ถือตั๋ว นอมินีภาค 3 หลบฉากไปนั่งเป็นประธานยุทธศาสตร์เลือกตั้ง,ไม่เสี่ยงโดนจับฟาวล์ ต้องพักยาวอยู่ข้างสนาม,ตามอาการกล้าๆกลัวๆ ทั้งคิวของ จอมพลังแกร่งสุดในปฐพี อย่างนายชัชชาติ สิทธิพันธุ์ ที่โผล่มาร่วมเฟรม โชว์ตัวพอเป็นพิธี แต่เอาเข้าจริงก็บอกปัดไม่รับตำแหน่ง,เหมือนยังแหยงๆช็อต หมดแรง ตอนโดนปิดประตูหอประชุมกองทัพบกยึดอำนาจ,แม้แต่คนประกาศพร้อมตามรอยพ่อกับอา ข่าวว่า เสี่ยโอ๊ค พานทองแท้ ชินวัตร ก็ส่งซิกผ่านคนสนิท หงุดหงิด คนในปล่อยข่าวเอาชื่อไปขายพ่วงค่ายนั้นค่ายนี้ของ นายใหญ่ โดยไม่ถามเจ้าตัวซักคำ,ตอกย้ำ แพแตก ที่แฝงมากับยุทธการแตกพรรค,แนวรบยี่ห้อ ทักษิณ ยังกระจัดกระจาย ไม่เป็นรูปขบวน แต่นั่นไม่สำคัญเท่ากับเสียงบ่น น้ำเลี้ยง ไม่ออก หัวจ่ายไม่ทำงาน มุกยืมเงินเพื่อนแทงไฮโลใช้ไม่ได้,ตัวจ่ายไม่มี ต้องตีกินกระแส บุญเก่า อย่างเดียว,จอมเขี้ยวระดับ ทักษิณ ตั้งหลักไม่ติด มองไปยังไม่มีป้อมค่ายไหนที่ลงตัว,ในสถานการณ์มั่วๆยังเป็นคิวแทรกของ ลุงกำนัน นายสุเทพ เทือกสุบรรณ แกนนำขาใหญ่ม็อบ กปปส.ในฐานะผู้ก่อตั้งพรรครวมพลังประชาชาติไทย งัดมุกเดินสาย คารวะแผ่นดิน,ยั่วคนเสื้อแดง กองเชียร์ ทักษิณ ตะโกนด่า,และนั่นก็ห้ามไม่ได้เหมือนกัน ถ้า ตุ๊ดตู่ นายจตุพร พรหมพันธุ์ ประธานเสื้อแดง นปช. ในฐานะแกนนำพรรคเพื่อชาติ จะล้อตามเกมใช้มุกเดินสายพบปะมวลชน,ซึ่งก็หนีไม่พ้นเกะกะบาทาคน กปปส.และกองหนุนม็อบพันธมิตรฯ,ฉากการเมืองร้อนๆผสมโรงปรากฏการณ์เพี้ยนๆ ประเทศกูมีแค่เพลงแร็ปเพลงเดียว ป่วนไปทั้งประเทศ ประจานความแตกแยกคนแบ่งออกเป็น 2 ฝ่าย หัวเชื้อวิกฤติขัดแย้งยังไม่จางหาย ไปไหน,ท่ามกลางเสียงผู้คนชักหวั่นไหว ประเทศกูจะไม่มีเลือกตั้ง.,ทีมข่าวการเมือง รายงาน
สโมสรเลสเตอร์ ซิตี้ ได้ออกแถลงการณ์ยืนยันว่า นายวิชัย ศรีวัฒนประภา เจ้าของทีมเลสเตอร์ ซิตี้ เป็นหนึ่งในผู้เสียชีวิตจากเหตุการณ์เฮลิคอปเตอร์ส่วนตัวประสบอุบัติเหตุตกที่ลานจอดรถ
สโมสรเลสเตอร์ ซิตี้,จิ้งจอกสยาม,คิง เพาเวอร์,วิเคราะห์การเมือง,ทีมข่าวการเมือง